fi fi fi fi en fi fr fi tr fi fi fi ru fi fi fi fi en en nl ru ru ko ro fi pt fr fr fi pt fi th en hi pt fi fr pt ru he fi fr ru pt lv ru fi fa he fi hi gu fi es es fi vi fi ja fi fi en fi es es fi fi fi fi fi fi fi fi fi fi fi fi fi fi fi fi en fi fi fi tr eo fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi en fi fi en fi en fi fi et fi fi
EtVaSin Jere Lindholm shakkimestariksi! – Etelä-Vantaan Shakki ry – EtVaS
Jere Lindholm on alustavan arvion mukaan saavuttanut shakkimestarin arvoon vaadittavan 2200 selopisteen rajan kahden kierroksen jälkeen Lontoossa käynnissä olevassa London Chess Classic avoimessa turnauksessa. Mestaritulos syntyi toisessa pelissä FM Adam Taylorin (elo 2331) kanssa, kun Jere onnistui aikapulassakin pysäyttämään mustan uhkaavan hyökkäyksen ovelalla tornin uhrauksella, mikä sai vastustajan suostumaan tasapeliin asemassa joka saattoi jopa olla Jerelle edullinen.
Jere Lindholm – FM Adam Taylor
London Chess Classic Open, 10.12.2018
Mustan valitsi Berliiniläispuolustuksen, mikä ennakoi kuivaa ja tasaista peliä. Aina ei kuitenkaan ennakko-odotukset käy toteen…
Mustan 8. … b5 olisi asettanut valkealle mielenkiintoisen haasteen: voiko valkea pelata Rcxe5? Musta jatkaisi Dd6 ja valkea joutuisi keksimään keinot pelastaa ratsu. Voi olla että esimerkiksi idea c3 ja d4 saattaisi olla sopiva vastamyrkky?
Näillä main saatiin ensimmäisiä vihjeitä siitä mitä tuleman pitää. Valkea valmistautuu pitkään linnaan, ja kilpajuoksu kuninkaiden kimppuun on alkamassa. Valkea voisi ehkäpä heti harkita 10. g4 siirtoa ja ottaa aloitteen haltuun.
Upseerit on saatu veivattua hyökkäysasemiin ja musta avaa pelin kohti valkean kuningasta. Nyt valkean täytyy vastata samalla mitalla, mutta onko pelisiirto 14. h3 riittävän nopea?
Mustan hyökkäys näyttää etenevän aavistuksen nopeammin, mutta mitään suoraa voittavaa uhkausta ei vielä ole näköpiirissä.
Molemmat ovat saaneet linjoja avattua kuningasta kohti. Kysymys kuuluu, kumpi löytää tehokkaamman jatkon hyökätä ja siinä sivussa pitää huolen omasta kuninkaastaan. Vaikka Stockfish arvioi mustan aseman jo selkeästi paremmaksi, ei ole helppoa pitää pää kylmänä ja löytää oikeita jatkoja painostaa valkean kuningasta.
Ehkäpä musta voisi tulla torni edellä d3:een ajatuksena tuplata tornit d-linjalle ja pitää ratsu toistaiseksi vahvassa f4-ruudussa mistä se tukee tehokkaasti sekä hyökkäystä että puolustusta.
Musta valmistelee tornien tuplaamista d-linjalle ja samalla puolustaa kuningasasemaansa 7. riviä pitkin. Tämä tornin siirto saattaa kuitenkin olla hieman epätarkka, sillä e8-torni jää hieman löysäksi mikä osoittautuu hetken päästä ratkaisevaksi. Ehkäpä Te7 oli tarkempi tapa toteuttaa sama idea?
Musta pyrkii mahdollisesti keventämään asemaa realisoidakseen kahden sotilaan etumatkaa, ja samalla luomaan uhkauksia valkean kuninkaan suuntaan. Tämä kuitenkin mahdollistaa valkealle vastapeliä, joka onnistuu loistavasti pahasta aikapulasta huolimatta! Pelisiirron sijasta valkea voisi myös jatkaa Dxe6, Txe6, Txh7! (ratsuhaarukka g5:ssä) jonka jälkeen tilanne on huomattavasti tasaisempi.
Valkea uhkaa Dxh7+, joten mustan on reagoitava. Paras puolustus lienee h6, koska Lxh6 jälkeen vaikuttaa siltä että musta tekee matin siirtojen Rb4+ ja Qc4/a2 jälkeen tornin vahtiessa d-linjaa.
Tg1=   ja musta hyväksyi tasapelitarjouksen!
Mustan daami on hienosti ristikiinnityksessä: se ei voi lyödä valkean daamia koska torni uhkaa kuningasta, ja tornin lyöminen g1:stä ei ole myöskään mahdollista koska valkea lyö ensin shakilla tornin e8:sta ja sen jälkeen daamin g1:stä. Loppuasema on Stockfishin maailmassa valkealle selkeästi edullinen, sillä musta menettää lisää materiaalia ja valkealla on hyvät mahdollisuudet korjata koko piste kotiin. Käytännön pelissä ja aikapulassa kuitenkin voisi tapahtua vielä mitä vain, joten tasapeli on kelpo lopputulos tästä ”rauhallisesta” Berliinistä! 🙂
Täytä tietosi alle tai klikkaa kuvaketta kirjautuaksesi sisään:
Sähköpostiosoite (pakollinen) (Osoitetta ei koskaan julkaista)
Olet kommentoimassa WordPress.com -tilin nimissä. ( Log Out /  Muuta )
Olet kommentoimassa Twitter -tilin nimissä. ( Log Out /  Muuta )
Olet kommentoimassa Facebook -tilin nimissä. ( Log Out /  Muuta )
Muodostetaan yhteyttä palveluun %s
Ilmoita uusista kommenteista sähköpostilla.
Ilmoita uusista artikkeleista sähköpostilla.
Edellinen artikkeliEdellinen JSM kierros: kuusi ottelua, kuusi voittoa EtVaSille!
Seuraava artikkeliSeuraava EtVaSin juniorivalmennus jatkuu keväällä 2019
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: